У српској и православној традицији, број три је изузетно важан. Православци се крсте са три прста, при чему три прста симболизују Тројство. Срби су кроз историју током заклетве користили три прста (скупљена) заједно са повицима „Свете ми Тројице” или „За крста часни и слободу златну” током формалних и вјерских догађаја. Поздрав се често изводио са обје руке, уздигнуте изнад главе. Српски сељаци су завршавали заклетву подизањем три прста на лице, а лице је било „фокус части” у балканским културама. Српска пословица каже „Нема крста без три прста”. Карађорђе Петровић је изабран за вођу српских устаника након што су сви подигли „три прста у ваздух” и заклели се на вијерност.